Informatīvais ziņojums

“Par Latvijas nacionālo pozīciju Eiropas Savienības Nodarbinātības, sociālās politikas, veselības un patērētāju lietu ministru padomes

2011.gada 19. maija sanāksmei

Kultūras ministrijas kompetencē esošajā jautājumā”

I Ministru padomes sanāksmes darba kārtība un Latvijas nacionālā pozīcija (ziņojuma pielikumā)

2011.gada 19.maijā notiks Eiropas Savienības (turpmāk - ES) Nodarbinātības, sociālās politikas, veselības un patērētāju lietu ministru padome, kurā tiks izskatīts sekojošs Kultūras ministrijas kompetencē esošs jautājums un par kuru ir sagatavota nacionālā pozīcija Nr. 1 „Padomes secinājumi par ES ietvaru nacionālajām stratēģijām romu integrācijai līdz 2020.gadam”.

 Ministru padomē **plānota viedokļu apmaiņa un Padomes secinājumu pieņemšana par ES ietvari nacionālajām stratēģijām romu integrācijai līdz 2020.gadam** (turpmāk – Padomes secinājumi).

2011. gada 5.aprīlī Eiropas Komisija publicēja paziņojumu par ES ietvaru nacionālajām stratēģijām romu integrācijai līdz 2020.gadam, kurā ir sniegtas vadlīnijas dalībvalstīm romu integrācijas stratēģijas sagatavošanai. Tā kā viena no Ungārijas ES prezidentūras prioritātēm ir romu integrācija, balstoties uz Eiropas Komisijas paziņojumu, tika izstrādāti Padomes secinājumi.

Padomes secinājumos dalībvalstis tiek aicinātas, ņemot vērā atšķirīgos apstākļus romu situācijā katrā dalībvalstī, aktualizēt vai izstrādāt nacionālo romu iekļaušanas stratēģiju vai politikas pasākumu kopumu, iekļaujot tos plašākā sociālās iekļaušanas politikā, līdz 2011.gada beigām.

2011. gada 23. jūnija Eiropadomē sagaidāma vienošanās par ES Ietvara stratēģiju romu integrācijai, kas kalpos par pamatu vienotai Eiropas romu politikai.

Latvija atbalsta Padomes secinājumu pieņemšanu par ES ietvaru nacionālajām stratēģijām romu integrācijai. Romu jautājums ir īpaši nozīmīgs ES līmenī, jo romi ir lielākā mazākumtautība Eiropā, kas cieš no sociālās nevienlīdzības, atrodas uz nabadzības sliekšņa un ir pakļauta neiecietībai un diskriminācijai. Tāpēc, kopējas savstarpēji saskaņotas stratēģijas izveide romu situācijas uzlabošanai ir pozitīvs signāls nepieciešamībai apzināties īpašās vajadzības, ar kādām sastopas šī mazākumtautības grupa un vienoties par kopējām politiskām vadlīnijām. Vienlaikus, veiksmīgi īstenojot ES kopējo romu integrācijas stratēģiju, tiktu veicināta arī „ES 2020” stratēģijā izvirzīto mērķu sasniegšana izglītības, nodarbinātības un sociālās iekļaušanas jomās.

Lai izstrādātu Latvijas interesēm atbilstošu nacionālo nostāju, tā ir saskaņota ar Ārlietu ministriju, Izglītības un zinātnes ministriju, Labklājības ministriju, Finanšu ministriju, Iekšlietu ministriju un Tieslietu ministriju. Tāpat, pozīcija priekšlikumu sniegšanai tika nosūtītas biedrībām, nodibinājumiem un sociālo partneru organizācijām.

Latvijas nacionālajai pozīcijai ir atbalstošs raksturs, un tās apraksts, kā arī Latvijas viedoklis par Ungārijas prezidentūras jautājumiem, pieejams ziņojuma pielikumā pievienotajā pozīcijā.

II Kultūras ministrijas delegācija:

Delegācijas vadītāja: **Solvita Zvidriņa**, Kultūras ministrijas valsts sekretāre.

# Delegācijā: Anete Zubača, Kultūras ministrijas Starptautiskās sadarbības un Eiropas Savienības politikas nodaļas vecākā referente.

Kultūras ministres vietā –

labklājības ministre I.Jurševska

Vīza: Valsts sekretāre S.Zvidriņa

16.05.2011 09:10

398

Anete Zubača 67330219

Anete.zubaca@km.gov.lv